**Урок по**: Информационни технологии

**Клас:**  Четвърти

**Изработил:** Росица Янева

**Тема:**. Програмата PowerPoint. Нова презентация. Работа с шаблони. Избор на дизнайн.

**Цел:** да се актуализират и надградят знанията на учениците за работа с програмата Power Point .

**Задачи:**

* Да се актуализират знанията за работа с програмата Power Point.
* Да се формират знания за създаване на презентация.
* Да се формират знания за оформяне на слайд и умения за работа с шаблони.
* Да се формират умения за избор на дизайн.
* Да се изгражда критично мислене у учениците.

**Ход на урока**

- Здравейте, деца!

- Днес ще пътешестваме в далечни кътчета на Земята, за да се срещнем с едни чудни създания.....но преди това да се случи искам да си припомним какво знаем за програмата Power Point.

- Коя е иконата на програмата?

- За какво можем да я използваме?

- Как вмъкваме картина? А видео? Звук?

С помощта на работната презентация се припомнят основните инструменти, слайдове, режимите на работа с програмата.

- Браво! Запомнилите сте как се работи с програмата.

Днес ще обогатим знанията си за програмата и за работат ни с шаблони при изготвянето на презентация.

Стартирайте програмата Power Point.

- На работното поле се зарежда нова презентация, състояща се от един слайд. Това е нашият заглавен слайд. Тук ще напишем заглавието ( ако има и подзаглавие също се пише тук). Обърнете внимание на оформлението на слайда.

- За презентацията ни обаче са нужни още слайдове. За тази цел намираме в лентата с инструментите иконката New slide (нов слайд) и натискаме. Автоматично се зарежда слайд 2, който се нарежда под заглавния слайд. Този слайд обаче ни е нужно да има друг изглед, тъй като тук ще вмъкваме текст и картинка. С помощта на иконата Layout ние можем да изберем как да оформим слайда. Използват са шаблони, които очертават места за въвеждане на текст, картинки, звук, видео, таблици.

( Учителят разяснява вариантите за избор на шаблон)

- На нас ни е нужен Two Content, защото ще напишем заглавие, ще вмъкнем текст в лявата част на слайда и картинка в дясната част на слайда.

- По същия начин отваряме още 7 слайда. Забележете, че когато избера Нов слайд, оформлението му е като на предходния. Това може да се промени отново с иконата Layout, ако ни е нужно. Ние днес ще работим само с този шаблон.

- В мястото за заглавие записваме заглавието. Попълваме текста, който ще копираме от работната папка, която имаме запаметена на работния плот. След това ще вмъкнем картинка. Помните ли как се вмъква картинка?

Децата обясняват алгоритъма за въвеждане на картинка/снимка.

- Днес ще въведем картинката по нов начин, който се изполва при работа с шаблони.

Натискаме иконката за въвеждане на картинка и избираме от работната папка съответната картинка. Тя се появява на слайда. Тук е важно да не разместваме и да не преоразмеряваме вмъкнатото съдържание, за да не развалим оформлението на слайда.

- Вече сме въвели информацията и картинките, но презентацията ни е твърде скучна, нещо ѝ липсва.

- Точно така, прекалено е безцветна. За да направим презентацията си по-привлекателна, ние трябва да я оформим и естетически. Програмата Power Point предлага богат избор от дизайни. Сега ще изберем тема/дизайн за нашата презентация. В лената с инструментите намираме Desing. Излизат ни 8 основни дизайна, а в дясно от стрелкичките можем да открием още теми в падащото меню.

Избираме си дизайн. Объренете внимание как се променя изгледа на съдърбанието при различните теми. Ако сме преоразмерили картинката, или сме разместили, това ще доведе до разминаване с оформените в дизайна полета.

- Сега създайте вашите презентации на тема "Най-странните животни на Заемята", попълнете информацията, вмъкнете картинките и изберете подходящ дизайн. В папката към урока имате всичко нужно- текст и катринки.

- Важно при презентацията е, че не трябва текстът да е прекалено обемен. Тук се представя най-важното и най-интересното. Ако правим доклад, тогава трябва да се използва повече текст.

Коментира се кое от текста за първото животно е най-важно и най-интересно и може да се постави в презентацита.

Учителят демонстрира примерна презентация по темата за най-странните животни на Земята.

- Когато сме готови с презентацията как трявба да я запаметим?

Актуализират се знанията за съхраняване на файл от менюто File.

Следва самостоятелно изпълнение на задачата, а учителят наблюдава работата на всеки ученик.

- Справихте се отлично! За домашна работа можете да направите презентация за вашето хоби например, или за най-красивите места в България, и следващия час да ги представите на класа.